CELEX: C2005/271/23
Language: da
Date: 2005-10-29 00:00:00
Title: Sag C-284/05: Sag anlagt den 15. juli 2005 af Kommissionen for De Europæiske Fællesskaber mod Republikken Finland

29.10.2005   
            
            
               DA
            
            
               Den Europæiske Unions Tidende
            
            
               C 271/13
            
         Sag anlagt den 15. juli 2005 af Kommissionen for De Europæiske Fællesskaber mod Republikken Finland
   (Sag C-284/05)
   (2005/C 271/23)
   Processprog: finsk
   Ved De Europæiske Fællesskabers Domstol er der den 15. juli 2005 anlagt sag mod Republikken Finland af Kommissionen for De Europæiske Fællesskaber ved G. Wilms og P. Aalto, som befuldmægtigede, og med valgt adresse i Luxembourg.
   Kommissionen har nedlagt følgende påstande:
   
               1.
            
            
               Det fastslås, at Republikken Finland har tilsidesat sine forpligtelser i henhold til artikel 2, 9, 10 og 11 i forordning (EØF, Euratom) nr. 1552/89 (1) og forordning (EF, Euratom) nr. 1150/2000 (2), idet den har nægtet at beregne og betale de egne indtægter, som Republikken Finland i forbindelse med import af forsvarsmateriel fra 1998 til 2002 under tilsidesættelse af artikel 26 EF og artikel 20 i EF-toldkodeksen og dermed under tilsidesættelse af toldtariffen hverken har opgjort eller stillet til rådighed for Kommissionen, og idet Republikken Finland har nægtet at betale morarenter for den periode, hvor den ikke har stillet de egne indtægter til rådighed for Kommissionen.
            
         
               2.
            
            
               Republikken Finland tilpligtes at betale sagens omkostninger.
            
         Søgsmålsgrunde og væsentligste argumenter:
   Fællesskabernes egne indtægter består bl.a. af told i henhold til den fælles toldtarif og andre former for told. Kommissionen gør gældende, at medlemsstaterne skulle fastsætte toldens størrelse, så snart de rådede over de nødvendige oplysninger, og at disse indtægter rettidigt skal krediteres kontoen for Fællesskabernes egne indtægter. I henhold til fællesskabsbestemmelserne skal der betales renter af forsinket kreditering. Artikel 296 EF vedrører snævert afgrænsede undtagelsessituationer. Disse undtagelser kan på grund af deres begrænsede karakter ikke fortolkes vidt. En medlemsstat, som ønsker at påberåbe sig disse undtagelser, skal som begrundelse for, at den ikke har opfyldt sine forpligtelser, godtgøre, at dens adfærd ikke overskrider grænserne for de ovennævnte situationer. Forordning (EF) nr. 150/2003 om suspension af told på visse former for forsvarsmateriel (3) kan først anvendes efter tidspunktet for dens ikrafttræden og kan ikke gælde med tilbagevirkning før dette tidspunkt.
   Republikken Finland bestrider i det hele, at der skulle påhvile den en underretnings- og betalingsforpligtelse samt en forpligtelse til at betale morarenter.
   
      (1)  Rådets forordning nr. 1552/89 af 29.5.1989 om gennemførelse af afgørelse 88/376/EØF, Euratom om ordningen for Fællesskabernes egne indtægter, EFT L 155 af 15.6.1989, s. 1.
   
      (2)  Rådets forordning nr. 1150/2000 af 22.5.2000 om gennemførelse af afgørelse 94/728/EF, Euratom, om ordningen for Fællesskabernes egne indtægter, EFT L 130 af 31.5.2000, s. 1.
   
      (3)  Rådets forordning nr. 150/2003 af 21.1.2003 om suspension af told på visse våben og former for forsvarsmateriel, EFT L 25 af 30.1.2003, s. 1.